Vrou, twee kinders sterf toe hul huis brand | Netwerk24
Deur Jenni Evans, News24 30 Junie 2019 20:29
'n Ma en haar twee kinders is Vrydagaand in 'n huisbrand in Katlehong dood.
William Ntladi, woordvoerder van Ekurhuleni se rampbestuursdienste, sê toe brandbestryders by die huis in Dikole aankom, het die dak reeds meegegee en vlamme het by die slaapkamer uitgekom.
Brandbestryders van die Palm Ridge- en Zonkizizwe-brandweerstasies aan die Oos-Rand het die brand in bedwang gebring.
"Nadat die brand geblus is, is die verkoolde lyke van 'n peuter, wat glo drie maande oud was, 'n vierjarige seun en die ma, in haar 30's, in die slaapkamer gekry," sê Ntladi.
Die oorsaak van die brand sal volledig ondersoek word, maar die vermoede is dat dit deur 'n elektriese verwarmer veroorsaak is.